text: Brand i Esbjerg midtby
  13 august 2017 kl. 12.52
  Der er udbrudt brand i en boligblok på Nørvang i Esbjerg. Politiet opfordrer alle i området til at lukke døre og vinduer, fordi branden fortsat udvikler farlig røg.
  Det er borgere på Nørvang,Ved Skoven, Grådybet og Stormgade, der skal lukke døre og vinduer. Én person er kørt på sygehuset til kontrol for røgforgiftning.
  - Branden er opstået på 1. sal i en ældre beboelsesejendom, og da brandfolkene kommer derud, er ilden allerede ved at gå ud gennem taget, siger Ole Aamann, vagtchef ved Syd- og Sønderjyllands Politi til TV SYD.
  Beboerne i tre opgange er blevet evakueret, og de skal nu genhuses, fortæller vagtchefen til TV SYD.
  En enkelt beboer er kørt på sygehuset til observation for røgforgiftning, ellers er ingen kommet til skade.
  Branden opstod omkring klokken 13.30, og brandfolkene er fortsat på brandstedet.
  